
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«13» чэрвеня 2023 г.
	        № 79
	   г. Масква




Аб зацвярджэнні Парадку запаўнення карэкціроўкі дэкларацыі на тавары для экспрэс-грузаў у дачыненні да тавараў, дэклараванне якіх ажыццяўляецца ў рамках правядзення ў дзяржавах – членах Еўразійскага эканамічнага саюза пілотнага праекта (эксперыменту) у сферы знешняга электроннага гандлю таварамі

У адпаведнасці з пунктам 4 артыкула 112 Мытнага кодэкса Еўразійскага эканамічнага саюза і з мэтай рэалізацыі падпункта «а1» пункта 6 распараджэння Савета Еўразійскай эканамічнай камісіі ад 5 красавіка 2021 г. № 7 «Аб асобных пытаннях правядзення ў дзяржавах – членах Еўразійскага эканамічнага саюза пілотнага праекта (эксперыменту) у сферы знешняга электроннага гандлю таварамі» Калегія Еўразійскай эканамічнай камісіі вырашыла:
1. Зацвердзіць прыкладзены Парадак запаўнення карэкціроўкі дэкларацыі на тавары для экспрэс-грузаў у дачыненні да тавараў, дэклараванне якіх ажыццяўляецца ў рамках правядзення ў дзяржавах – членах Еўразійскага эканамічнага саюза пілотнага праекта (эксперыменту) у сферы знешняга электроннага гандлю таварамі.
2. Гэта Рашэнне ўступае ў сілу з 1 кастрычніка 2023 г. 
	
Старшыня Калегіі
Еўразійскай эканамічнай камісіі
	

М. Мясніковіч

ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 13 чэрвеня 2023 г.  № 79



ПАРАДАК
запаўнення карэкціроўкі дэкларацыі на тавары 
для экспрэс-грузаў у дачыненні да тавараў, дэклараванне якіх ажыццяўляецца ў рамках правядзення ў дзяржавах – членах Еўразійскага эканамічнага саюза пілотнага праекта (эксперыменту) у сферы знешняга электроннага гандлю таварамі


1. Гэты Парадак вызначае правілы запаўнення карэкціроўкі дэкларацыі на тавары для экспрэс-грузаў (далей – КДТЭГ) у дачыненні да тавараў, дэклараванне якіх ажыццяўляецца ў рамках правядзення ў дзяржавах – членах Еўразійскага эканамічнага саюза (далей адпаведна – дзяржавы-члены, Саюз) пілотнага праекта (эксперыменту) у сферы знешняга электроннага гандлю таварамі ў адпаведнасці з распараджэннем Савета Еўразійскай эканамічнай камісіі ад 5 красавіка 2021 г. № 7 (далей – тавары электроннага гандлю).
2. КДТЭГ у залежнасці ад таго, у якім выглядзе была пададзена дэкларацыя на тавары для экспрэс-грузаў (далей – ДТЭГ), запаўняецца ў выглядзе электроннага дакумента ў адпаведнасці са структурай, зацверджанай Рашэннем Калегіі Еўразійскай эканамічнай камісіі ад 22 студзеня 2019 г. № 9, або ў выглядзе дакумента на папяровым носьбіце па форме, зацверджанай Рашэннем Калегіі Еўразійскай эканамічнай камісіі ад 28 жніўня 2018 г. № 142.
3. Для мэт гэтага Парадку пад графой разумеецца рэквізіт (рэквізіты) структуры КДТЭГ у выглядзе электроннага дакумента або структурная адзінка формы КДТЭГ у выглядзе дакумента на папяровым носьбіце, якая можа ўключаць у сябе падраздзелы, калонкі (слупкі), радкі, элементы. У адпаведнасці з гэтым Парадкам у адной графе ўказваюцца звесткі, аб’яднаныя па адной прыкмеце.
4. КДТЭГ запаўняецца ў дачыненні да тавараў электроннага гандлю, звесткі аб якіх мяняюцца (дапаўняюцца).
Графы КДТЭГ у дачыненні да тавараў электроннага гандлю, заяўленых у ДТЭГ, запоўненай з улікам асаблівасцей, вызначаных Рашэннем Калегіі Еўразійскай эканамічнай камісіі ад 3 жніўня 2021 г. № 93 (далей – асаблівасці запаўнення ДТЭГ № 1), запаўняюцца ў адпаведнасці з правіламі запаўнення адпаведных граф ДТЭГ, прадугледжанымі асаблівасцямі запаўнення ДТЭГ № 1, за выключэннем асобных граф КДТЭГ, правілы запаўнення якіх прадугледжаны гэтым Парадкам.
Графы КДТЭГ у дачыненні да тавараў электроннага гандлю, заяўленых у ДТЭГ, запоўненай з улікам асаблівасцей, вызначаных Рашэннем Калегіі Еўразійскай эканамічнай камісіі ад 3 жніўня 2021 г. № 94 (далей – асаблівасці запаўнення ДТЭГ № 2), запаўняюцца ў адпаведнасці з правіламі запаўнення адпаведных граф ДТЭГ, прадугледжанымі асаблівасцямі запаўнення ДТЭГ № 2, за выключэннем асобных граф КДТЭГ, правілы запаўнення якіх прадугледжаны гэтым Парадкам.
5. Пры запаўненні КДТЭГ прымяняюцца даведнікі і класіфікатары, якія ўваходзяць у склад рэсурсаў адзінай сістэмы нарматыўна-даведачнай інфармацыі Саюза, а таксама даведнікі і класіфікатары, якія выкарыстоўваюцца для мытных мэт, што фарміруюцца і падлягаюць прымяненню ў адпаведнасці з заканадаўствам дзяржаў-членаў.
6. Колькасць экзэмпляраў КДТЭГ у выглядзе дакумента на папяровым носьбіце, якія запаўняюцца, і парадак іх размеркавання адпавядаюць колькасці экзэмпляраў ДТЭГ і парадку іх размеркавання, устаноўленым Парадкам запаўнення дэкларацыі на тавары для экспрэс-грузаў, зацверджаным Рашэннем Калегіі Еўразійскага эканамічнага саюза ад 28 жніўня 2018 г. № 142 (далей – Парадак запаўнення ДТЭГ).
7. КДТЭГ у выглядзе дакумента на папяровым носьбіце запаўняецца малымі літарамі з выкарыстаннем друкавальных устройстваў і не павінна ўтрымліваць падчыстак, памарак і выпраўленняў.
8. Графы «Адпраўшчык (па агульнай накладной)», «Атрымальнік (па агульнай накладной)», «А», «КДТЭГ», «Асаблівасць», «Папярэдні дакумент», «Колькасць лістоў» і «Працэдура» размяшчаюцца на першым лісце КДТЭГ у выглядзе дакумента на папяровым носьбіце.
У выпадку калі пры запаўненні КДТЭГ у выглядзе дакумента на папяровым носьбіце недастаткова месца для ўказання звестак у графах «Агульныя звесткі», «Звесткі аб таварах», «Звесткі аб дакументах», «Код змяненняў», радках «Усяго па індывідуальнай накладной (агульная вага брута, мытны кошт)» і «Усяго па дэкларацыі на тавары для экспрэс-грузаў (агульная вага брута, мытны кошт)», такія звесткі ўказваюцца на другім і наступных лістах паперы фармату A4, якія з’яўляюцца неад’емнай часткай КДТЭГ у выглядзе дакумента на папяровым носьбіце.
Пры запаўненні другога і наступных лістоў КДТЭГ у выглядзе дакумента на папяровым носьбіце:
усе лісты (акрамя першага) павінны быць пранумараваны (нумар ставіцца па цэнтры верхняга поля ліста);
кожны ліст у правым ніжнім вугле падпісваецца асобай, якая запоўніла КДТЭГ, і сведчыцца пячаццю юрыдычнай асобы, якая вызначана ў адпаведнасці з падпунктам «б» пункта 1 распараджэння Савета Еўразійскай эканамічнай камісіі ад 5 красавіка 2021 г. № 7 і ўдзельнічае ў пілотным праекце (эксперыменце) у сферы знешняга электроннага гандлю таварамі ў якасці аператара электроннага гандлю (далей – аператар электроннага гандлю), калі ў адпаведнасці з заканадаўствам дзяржавы-члена аператар электроннага гандлю павінен мець пячаць, або асабістай нумарной пячаці службовай асобы мытнага органа, калі КДТЭГ запаўняецца службовай асобай мытнага органа.
Графы «B. Вылічэнне плацяжоў», «B1. Падрабязнасці выплаты (спагнання)», «Звесткі аб асобе, якая запоўніла КДТЭГ, дата», «С» і «D» размяшчаюцца на адваротным баку апошняга ліста КДТЭГ у выглядзе дакумента на папяровым носьбіце.
9. У абавязковым парадку запаўняюцца графы «Адпраўшчык (па агульнай накладной)» (калі графа была запоўнена ў ДТЭГ), «Атрымальнік (па агульнай накладной)», «Працэдура» (калі графа была запоўнена ў ДТЭГ), «КДТЭГ», «Асаблівасць» (калі графа была запоўнена ў ДТЭГ), «Колькасць лістоў» (для КДТЭГ у выглядзе дакумента на папяровым носьбіце), калонкі 1 і 3 графы «Агульныя звесткі» (для Рэспублікі Беларусь), «Звесткі аб асобе, якая запоўніла КДТЭГ, дата» (за выключэннем выпадкаў, калі КДТЭГ запаўняецца службовай асобай мытнага органа), «А» і «D», а таксама графы КДТЭГ, якія адпавядаюць графам ДТЭГ, у якія ўносяцца змяненні (дапаўненні).
Пры ўнясенні змяненняў (дапаўненняў) у звесткі, заяўленыя ў калонках 4 і (або) 5 графы «Агульныя звесткі» ДТЭГ, у КДТЭГ таксама запаўняюцца калонкі 1 і 3 графы «Агульныя звесткі».
Пры ўнясенні змяненняў (дапаўненняў) у звесткі, заяўленыя ў графах ДТЭГ «Звесткі аб таварах», «Звесткі аб дакументах», «B. Вылічэнне плацяжоў» хоць бы па адным тавары электроннага гандлю ў рамках адной індывідуальнай накладной або дакумента, які суправаджае міжнароднае паштовае адпраўленне пры яго перавозцы, вызначанага актамі Сусветнага паштовага саюза (далей – дакумент СПС), а таксама ў радку «Усяго па індывідуальнай накладной (агульная вага брута, мытны кошт)» і (або) радку «Усяго па індывідуальнай накладной» графы «B. Вылічэнне плацяжоў», у КДТЭГ па ўсіх таварах электроннага гандлю ў рамках такой індывідуальнай накладной або дакумента СПС з улікам змяненняў (дапаўненняў) запаўняюцца графы «Агульныя звесткі», «Звесткі аб таварах», «Звесткі аб дакументах», «Код змяненняў», «B. Вылічэнне плацяжоў» (калі змяненні (дапаўненні) уносяцца ў звесткі аб вылічэнні мытных плацяжоў, пеней, працэнтаў (далей – выплаты)), радок «Усяго па індывідуальнай накладной (агульная вага брута, мытны кошт)», а таксама радок «Усяго па дэкларацыі на тавары для экспрэс-грузаў (агульная вага брута, мытны кошт)» (калі змяненні (дапаўненні) якія ўносяцца, цягнуць за сабой змяненне (дапаўненне) звестак, якія падлягаюць указанню ў гэтым радку).
Пры ўнясенні ў звесткі, заяўленыя ў ДТЭГ у радку «Усяго па дэкларацыі на тавары для экспрэс-грузаў (агульная вага брута, мытны кошт)» і (або) радку «Усяго па дэкларацыі на тавары для экспрэс-грузаў» графы «B. Вылічэнне плацяжоў», змяненняў (дапаўненняў), не звязаных са змяненнем (дапаўненнем) іншых звестак, заяўленых у ДТЭГ, у КДТЭГ запаўняюцца адпаведныя радкі з улікам змяненняў (дапаўненняў), якія ўносяцца, а таксама запаўняюцца графы «Агульныя звесткі», «Звесткі аб таварах», «Звесткі аб дакументах», «Код змяненняў», радок «Усяго па індывідуальнай накладной (агульная вага брута, мытны кошт)», графа «B. Вылічэнне плацяжоў» (калі змяненні (дапаўненні) уносяцца ў звесткі аб вылічэнні мытных плацяжоў) па ўсіх індывідуальных накладных.
10. У графе «КДТЭГ» пры запаўненні КДТЭГ у выглядзе электроннага дакумента ў адпаведных рэквізітах структуры КДТЭГ указваюцца абрэвіятуры «ЭД» і «ЭТ», пры запаўненні КДТЭГ у выглядзе дакумента на папяровым носьбіце – толькі абрэвіятура «ЭТ».
11. Пры запаўненні КДТЭГ у выглядзе электроннага дакумента графа «Колькасць лістоў» не запаўняецца. Пры запаўненні КДТЭГ у выглядзе дакумента на папяровым носьбіце ў графе ўказваецца агульная колькасць лістоў КДТЭГ.
12. Графа «Звесткі аб таварах» запаўняецца ў наступным парадку.
У калонцы 6 ставіцца парадкавы нумар тавару электроннага гандлю, указаны ў калонцы 6 графы «Звесткі аб таварах» ДТЭГ.
Калі ў выніку змянення (дапаўнення) звестак, заяўленых у ДТЭГ, у рамках індывідуальнай накладной або дакумента СПС колькасць тавараў электроннага гандлю павялічваецца, то ў дачыненні да тавару электроннага гандлю, раней не ўказанага ў ДТЭГ, ставіцца парадкавы нумар, наступны за парадкавым нумарам апошняга тавару, заяўленага ў ДТЭГ, і праз знак раздзяляльніка «/» парадкавы нумар, наступны за парадкавым нумарам апошняга тавару электроннага гандлю, заяўленага ў ДТЭГ у рамках індывідуальнай накладной або дакумента СПС.
Калі ў выніку змянення (дапаўнення) звестак, заяўленых у ДТЭГ, у рамках індывідуальнай накладной або дакумента СПС колькасць тавараў электроннага гандлю змяншаецца, то ў дачыненні да тавару электроннага гандлю, звесткі аб якім выключаюцца, ставіцца парадкавы нумар гэтага тавару ў адпаведнасці з ДТЭГ і праз знак раздзяляльніка «/» лічба «0».
Калонкі 7–10, 12, 13 запаўняюцца ў адпаведнасці з правіламі запаўнення графы «Звесткі аб таварах» ДТЭГ, прадугледжанымі адпаведна асаблівасцямі запаўнення ДТЭГ № 1 або асаблівасцямі запаўнення ДТЭГ № 2, з улікам змяненняў (дапаўненняў), якія ўносяцца.
Калонка 11 не запаўняецца.
13. Графа «Звесткі аб дакументах» запаўняецца ў наступным парадку.
У графе ўказваюцца звесткі, заяўленыя ў адпаведнай графе ДТЭГ, з улікам змяненняў (дапаўненняў), якія ўносяцца, а таксама звесткі аб дакументах, якія пацвярджаюць змяненні (дапаўненні), якія ўносяцца, у адпаведнасці з правіламі запаўнення графы ДТЭГ, прадугледжанымі адпаведна асаблівасцямі запаўнення ДТЭГ № 1 або асаблівасцямі запаўнення ДТЭГ № 2.
14. Графа «Код змяненняў» запаўняецца ў наступным парадку.
Графа запаўняецца ў дачыненні да тавараў электроннага гандлю, у звесткі аб якіх уносяцца змяненні (дапаўненні). У графе запаўняюцца радкі «Усяго па індывідуальнай накладной (агульная вага брута, мытны кошт)» і «Усяго па дэкларацыі на тавары для экспрэс-грузаў (агульная вага брута, мытны кошт)», калі такія радкі падлягаюць запаўненню ў КДТЭГ у адпаведнасці з пунктам 9 гэтага Парадку.
У графе ўказваецца 7-значны лічбавы код, сфарміраваны па наступнай схеме:
Х / Х / Х / Х / Х / Х / Х,
 1   2    3    4    5    6    7
дзе:
элемент 1 – этап унясення змяненняў (дапаўненняў) у звесткі, заяўленыя ў ДТЭГ:
0 – да выпуску тавараў электроннага гандлю;
1 – пасля выпуску тавараў электроннага гандлю;
элемент 2 – акалічнасці, якія паслужылі падставай для ўнясення змяненняў (дапаўненняў) у звесткі, заяўленыя ў ДТЭГ:
0 – па ініцыятыве аператара электроннага гандлю (за выключэннем змяненняў (дапаўненняў), якія ўносяцца ў адпаведнасці з артыкулам 114 Мытнага кодэкса Еўразійскага эканамічнага саюза);
1 – у выніку праверкі мытных, іншых дакументаў і (або) звестак, пачатай пасля выпуску тавараў электроннага гандлю;
2 – у выніку праверкі мытных, іншых дакументаў і (або) звестак, пачатай да выпуску тавараў электроннага гандлю;
3 – у выніку разгляду скаргаў на рашэнні, дзеянні (бяздзейнасць) мытных органаў і іх службовых асоб;
4 – у выніку камеральнай мытнай праверкі;
5 – у выніку выязной мытнай праверкі;
6 – у выніку ўступлення ў законную сілу рашэння судовага органа дзяржавы-члена;
7 – змяненні (дапаўненні), якія ўносяцца аператарам электроннага гандлю ў адпаведнасці з артыкулам 114 Мытнага кодэкса Еўразійскага эканамічнага саюза;
элемент 3 – змяненне (дапаўненне) звестак, заяўленых у ДТЭГ, аб колькасці (вазе) тавараў электроннага гандлю:
0 – змяненні (дапаўненні) адсутнічаюць;
1 – звесткі зменены (дапоўнены);
элемент 4 – змяненне кода тавару ў адпаведнасці з ТН ЗЭД ЕАЭС:
0 – змяненні адсутнічаюць;
1 – звесткі зменены (дапоўнены);
элемент 5 – змяненне (дапаўненне) звестак, заяўленых у ДТЭГ, аб кошце тавараў электроннага гандлю:
0 – змяненні (дапаўненні) адсутнічаюць;
1 – звесткі зменены (дапоўнены);
элемент 6 – змяненне (дапаўненне) звестак, заяўленых у ДТЭГ, аб вылічэнні плацяжоў:
0 – змяненні (дапаўненні) адсутнічаюць;
1 – змяненне (дапаўненне) звестак цягне за сабой змяненне (дапаўненне) звестак аб вылічэнні плацяжоў;
элемент 7 – змяненне (дапаўненне) іншых звестак, заяўленых у ДТЭГ:
0 – змяненні (дапаўненні) адсутнічаюць;
1 – звесткі зменены (дапоўнены) (за выключэннем выпадкаў, указаных пад кодамі 2 і 3 гэтага элемента);
2 – павелічэнне агульнай колькасці тавараў электроннага гандлю, якія дэкларуюцца (дабаўленне тавару);
3 – змяншэнне агульнай колькасці тавараў электроннага гандлю, якія дэкларуюцца (выключэнне тавару).
Усе элементы кода ўказваюцца праз знак раздзяляльніка «/», прабелы паміж элементамі не дапускаюцца.
15. Графа «B. Вылічэнне плацяжоў» запаўняецца ў наступным парадку.
Графа запаўняецца, калі змяненне (дапаўненне) звестак, заяўленых у ДТЭГ, уплывае на памер вылічаных плацяжоў і (або) плацяжоў, якія падлягаюць выплаце.
Калонкі 1–6 графы запаўняюцца ў адпаведнасці з правіламі запаўнення графы «В. Вылічэнне плацяжоў» ДТЭГ, прадугледжанымі адпаведна асаблівасцямі запаўнення ДТЭГ № 1 або асаблівасцямі запаўнення ДТЭГ № 2, з улікам змяненняў (дапаўненняў), якія ўносяцца.
У радку «Усяго па індывідуальнай накладной» указваюцца звесткі ў адпаведнасці з правіламі запаўнення радка «Усяго па індывідуальнай накладной» графы «В. Вылічэнне плацяжоў» ДТЭГ, прадугледжанымі адпаведна асаблівасцямі запаўнення ДТЭГ № 1 або асаблівасцямі запаўнення ДТЭГ № 2, з улікам наступных асаблівасцей.
У калонцы 6 па адпаведным відзе плацяжу з улікам змяненняў (дапаўненняў), якія ўносяцца, указваецца агульная сума плацяжу, які падлягае выплаце за ўсе тавары электроннага гандлю ў рамках адной індывідуальнай накладной або аднаго дакумента СПС або па сукупнасці тавараў электроннага гандлю, выпуск якіх быў праведзены па адной заяве. Калі агульная сума такога плацяжу пасля ўнясення змяненняў (дапаўненняў) роўная 0, указваецца лічба «0».
У калонцы 7 ставіцца агульная сума плацяжу, указаная:
у калонцы 6 радка «Усяго па індывідуальнай накладной» графы «B. Вылічэнне плацяжоў» ДТЭГ, калі змяненне (дапаўненне) звестак аб выплаце (спагнанні) плацяжоў праводзіцца ўпершыню;
у калонцы 6 радка «Усяго па індывідуальнай накладной» графы «B. Вылічэнне плацяжоў» папярэдняй КДТЭГ, калі змяненне (дапаўненне) звестак аб выплаце (спагнанні) плацяжоў праводзілася раней.
У калонцы 8 указваецца рознасць велічынь, указаных у калонках 6 і 7. Калі велічыня, указаная ў калонцы 6, меншая за велічыню, указаную ў калонцы 7, перад атрыманым значэннем ставіцца знак «мінус».
У радку «Усяго па дэкларацыі на тавары для экспрэс-грузаў» указваюцца звесткі ў адпаведнасці з правіламі запаўнення радка «Усяго па дэкларацыі на тавары для экспрэс-грузаў» графы «В. Вылічэнне плацяжоў» ДТЭГ, устаноўленымі Парадкам запаўнення ДТЭГ, з улікам наступных асаблівасцей.
У калонцы 6 па адпаведным відзе плацяжу ўказваецца агульная сума плацяжу, які падлягае выплаце за ўсе тавары электроннага гандлю па ДТЭГ, з улікам змяненняў (дапаўненняў), якія ўносяцца. Калі агульная сума такога плацяжу пасля ўнясення змяненняў (дапаўненняў) роўная 0, указваецца лічба «0».
У калонцы 7 ставіцца агульная сума плацяжу, указаная:
у калонцы 6 радка «Усяго па дэкларацыі на тавары для экспрэс-грузаў» графы «B. Вылічэнне плацяжоў» ДТЭГ, калі змяненне (дапаўненне) звестак аб выплаце (спагнанні) плацяжоў праводзіцца ўпершыню;
у калонцы 6 радка «Усяго па дэкларацыі на тавары для экспрэс-грузаў» графы «B. Вылічэнне плацяжоў» папярэдняй КДТЭГ, калі змяненне (дапаўненне) звестак аб выплаце (спагнанні) плацяжоў праводзілася раней.
У калонцы 8 указваецца рознасць велічынь, указаных у калонках 6 і 7. Калі велічыня, указаная ў калонцы 6, меншая за велічыню, указаную ў калонцы 7, перад атрыманым значэннем ставіцца знак «мінус».
16. Графа «B1. Падрабязнасці выплаты (спагнання)» запаўняецца ў наступным парадку.
Графа запаўняецца пры выплаце (спагнанні) дадаткова налічаных сум плацяжу або звароце (заліку) сум плацяжу, якія праводзяцца ў сувязі са змяненнем (дапаўненнем) звестак, заяўленых у ДТЭГ, а таксама пры неабходнасці змянення (дапаўнення) звестак аб дакуменце, які пацвярджае выплату (спагнанне) плацяжу, указаным у графе «B1. Падрабязнасці выплаты (спагнання)» ДТЭГ.
Графа запаўняецца ў адпаведнасці з правіламі запаўнення графы «B1. Падрабязнасці выплаты (спагнання)» ДТЭГ, устаноўленымі Парадкам запаўнення ДТЭГ, з улікам наступных асаблівасцей.
У выпадку калі ў сувязі са змяненнем (дапаўненнем) звестак, заяўленых у ДТЭГ, плацеж падлягае выплаце (даплаце), у графе ўказваюцца звесткі аб фактычнай выплаце (спагнанні) дадаткова налічаных сум плацяжу ў разрэзе плацежных дакументаў, у адпаведнасці з якімі праведзена выплата (спагнанне).
У выпадку калі ў сувязі са змяненнем (дапаўненнем) звестак, заяўленых у ДТЭГ, плацеж падлягае вяртанню (заліку) (у калонцы 8 графы «B. Вылічэнне плацяжоў» КДТЭГ указана велічыня са знакам «мінус»), у графе ўказваюцца звесткі аб суме плацяжу, якая падлягае вяртанню (заліку), у разрэзе плацежных дакументаў, у адпаведнасці з якімі праведзена выплата (спагнанне) плацяжу, што падлягае вяртанню. Пры гэтым выплачаная (спагнаная) сума плацяжу (элемент 2 звестак) указваецца са знакам «мінус».
У выпадку неабходнасці змянення (дапаўнення) звестак аб дакументах, якія пацвярджаюць выплату (спагнанне) плацяжу, у графе ўказваюцца:
у першым радку – звесткі, заяўленыя ў графе «B1. Падрабязнасці выплаты (спагнання)» ДТЭГ (з указаннем сумы плацяжу (элемент 2 звестак) са знакам «мінус»);
у другім радку – звесткі з улікам змяненняў (дапаўненняў), якія ўносяцца.
17. Графа «Звесткі аб асобе, якая запоўніла КДТЭГ, дата» запаўняецца ў наступным парадку.
У графе ўказваюцца звесткі аб асобе, якая запоўніла КДТЭГ, і дата запаўнення КДТЭГ у адпаведнасці з правіламі запаўнення графы «Звесткі аб асобе, якая запоўніла ДТЭГ, дата», устаноўленымі Парадкам запаўнення ДТЭГ.
18. Графа «А» запаўняецца ў наступным парадку.
У графе ўказваецца рэгістрацыйны нумар КДТЭГ, сфарміраваны па наступнай схеме:
ХХХХХХХХ/ХХХХХХ/ХХХХХХХ/ ХХ,
                                1                                 2
дзе:
элемент 1 – рэгістрацыйны нумар ДТЭГ, звесткі ў якой мяняюцца (дапаўняюцца);
элемент 2 – парадкавы нумар КДТЭГ у дачыненні да ДТЭГ, звесткі ў якой мяняюцца (дапаўняюцца) (пачынаючы з нумара «01» для першай КДТЭГ, якая мяняе (якая дапаўняе) ДТЭГ).
Пад рэгістрацыйным нумарам КДТЭГ у выглядзе дакумента на папяровым носьбіце службовай асобай мытнага органа ўказваецца дата, а ў выпадку змянення (дапаўнення) звестак да выпуску тавараў указваецца таксама час падачы аператарам электроннага гандлю звароту аб унясенні змяненняў (дапаўненняў) у звесткі, заяўленыя ў ДТЭГ, або дата падачы КДТЭГ у выпадку, калі такі зварот не патрабуецца.
Пры падачы КДТЭГ у выглядзе дакумента на папяровым носьбіце звесткі, указаныя ў графе, завяраюцца подпісам службовай асобы мытнага органа, якая зарэгістравала КДТЭГ, і ставіцца адбітак асабістай нумарной пячаці.
19. Графа «D» запаўняецца ў наступным парадку.
Інфармацыя аб унясенні змяненняў (дапаўненняў) у звесткі, заяўленыя ў ДТЭГ, указваецца службовай асобай мытнага органа ў выглядзе адзнакі: «Скарэкціраваны графы (калонкі, радкі): _______» (з указаннем парадкавага нумара індывідуальнай накладной або міжнароднага паштовага адпраўлення, парадкавага нумара тавару электроннага гандлю, графы (калонкі, радка) ДТЭГ).

